TEXAS. – Twee broers van vyf en sewe jaar oud het vir ’n week saam met hulle 71-jarige voog se liggaam in hulle huis gewoon nadat sy in die huis gesterf het.
Die twee seuns is ’n maand voor die voorval deur hulle voog aangeneem. Onderwysers van die seuns wat bewus was van hulle situasie, het bekommerd geraak toe die seuns vir ’n week lank nie skool toe is nie. Toe die voog nie in die hande gekry kon word nie, het die skool die polisie na die huis ontbied.